लोकपाल बिल अमल में आने के लिए महज एक कदम दूर है। राष्ट्रपति की मुहर लगने की औपचारिकता पूरी होते ही यह लागू हो जायेगा। लोकपाल बिल लगभग 50 साल बाद अपने मूल अंजाम तक पहुंचा है। इसके लिए सडक़ से लेकर संसद तक भारी संघर्ष हो चुका है। वयोवृद्ध समाजसेवी अन्ना हजारे और उनकी टीम ने वर्ष 2011 में तेरह दिन का ऐतिहासिक आमरण अनशन करके केन्द्र सरकार को नाकों चने चबवा दिए थे। अन्ना हजारे का यह आमरण अनशन भारतीय इतिहास में अविस्मरणीय रहेगा। लोकपाल बिल के समर्थन में आम आदमी सडक़ों पर सैलाब बनकर उतर आया था और अन्ना के अनशन को ‘आजादी की दूसरी जंग’ की संज्ञा तक दे दी गई थी। सरकार की तरफ से लोकपाल बिल के प्रति इतनी तेजी पहली बार दिखाई दी।